CELEX: 32021R1917
Language: hr
Date: 2021-11-03 00:00:00
Title: Uredba Komisije (EU) 2021/1917 оd 3. studenoga 2021. o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uvrštenja tvari 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid na Unijin popis aromatičnih tvari (Tekst značajan za EGP)

4.11.2021   
               
               
                  HR
               
               
                  Službeni list Europske unije
               
               
                  L 389/15
               
            
         UREDBA KOMISIJE (EU) 2021/1917
         оd 3. studenoga 2021.
         o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uvrštenja tvari 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid na Unijin popis aromatičnih tvari
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3.,
         uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
         budući da:
         
                     (1)
                  
                  
                     U Prilogu I. Uredbi (EZ) br. 1334/2008 utvrđen je popis aroma i izvornih sirovina Unije odobrenih za uporabu u i na hrani te uvjeti njihove uporabe.
                  
               
                     (2)
                  
                  
                     Provedbenom uredbom Komisije (EU) br. 872/2012 (3) donesen je popis aromatičnih tvari te je taj popis unesen u dio A Priloga I. Uredbi (EZ) br. 1334/2008.
                  
               
                     (3)
                  
                  
                     Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva koji je podnijela država članica ili zainteresirana strana.
                  
               
                     (4)
                  
                  
                     Komisiji je 7. prosinca 2015. podnesen zahtjev za odobrenje uporabe tvari 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid (FL br.: 16.133), kao aromatične tvari u određenim prehrambenim proizvodima koji su u biti obuhvaćeni nizom kategorija hrane iz Unijina popisa aroma i izvornih sirovina. Europska agencija za sigurnost hrane (dalje u tekstu „Agencija”) obaviještena je o zahtjevu te je od nje zatraženo mišljenje. Komisija je zahtjev stavila i na raspolaganje državama članicama na temelju članka 4. Uredbe (EZ) br. 1331/2008.
                  
               
                     (5)
                  
                  
                     Agencija je u mišljenju donesenom 12. rujna 2018. (4) ocijenila sigurnost tvari FL br.: 16.133 kao aromatične tvari te zaključila da njezina uporaba ne dovodi u pitanje sigurnost ako je ograničena na razine utvrđene za određene prehrambene proizvode u različitim kategorijama hrane. Agencija je navela i da se njezin zaključak o sigurnosti tvari ne primjenjuje na moguće dodavanje tvari neprozirnim pićima ako je ta tvar podložna fototransformaciji. Tu bi aromu trebalo dodavati samo neprozirnoj hrani i pakirati u spremnike zaštićene od svjetlosti.
                  
               
                     (6)
                  
                  
                     U skladu s člankom 15. stavkom 1. točkom (c) Uredbe (EZ) 1334/2008, informacije o posebnim uvjetima skladištenja i uporabe trebalo bi navesti na etiketi za kupca aromatične tvari i/ili pripravaka kojima je ta aromatična tvar dodana. Oznaka na spremnicima kao što je „zaštititi od svjetla” trebala bi biti navedena na etiketi.
                  
               
                     (7)
                  
                  
                     Agencija je napomenula i da je tvar FL br.: 16.133 tvar s osobinama koje mijenjaju okus.
                  
               
                     (8)
                  
                  
                     Ta aromatična tvar nije namijenjena za prodaju krajnjem potrošaču te bi je stoga trebalo staviti na tržište tako da se ta svrha izbjegne.
                  
               
                     (9)
                  
                  
                     Budući da se prema mišljenju Agencije uporabom tvari FL br.: 16.133 kao aromatične tvari ne dovodi u pitanje sigurnost u navedenim uvjetima uporabe te se ne očekuje da će to dovesti potrošače u zabludu, primjereno je odobriti takvu uporabu.
                  
               
                     (10)
                  
                  
                     Dio A Priloga I. Uredbi (EZ) br. 1334/2008 trebalo bi stoga na odgovarajući način izmijeniti kako bi se 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid uvrstio na Unijin popis aroma.
                  
               
                     (11)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Dio A Priloga I. Uredbi (EZ) br. 1334/2008 mijenja se u skladu s Prilogom ovoj Uredbi.
         
         
            Članak 2.
            Aromatična tvar 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid nije odobrena za prodaju krajnjem potrošaču.
         
         
            Članak 3.
            Uz zahtjev za označivanje aroma koje nisu namijenjene za prodaju krajnjem potrošaču u skladu s člankom 15. stavkom 1. točkom (c) Uredbe (EZ) br. 1334/2008, na oznaci pakiranja ili spremnika navode se sljedeći dodatni podaci:
            
                        —
                     
                     
                        „Sadržava tvar FL 16.133. Zaštititi od svjetla kako bi se izbjegla fototransformacija.”,
                     
                  
                        —
                     
                     
                        oznaka kao što je „zaštititi od svjetla”.
                     
                  
         
            Članak 4.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 354, 31.12.2008., str. 34.
         
         
            (2)  SL L 354, 31.12.2008., str. 1.
         
         
            (3)  Provedbena uredba Komisije (EU) br. 872/2012 od 1. listopada 2012. o donošenju popisa aromatičnih tvari utvrđenih Uredbom (EZ) br. 2232/96 Europskog parlamenta i Vijeća, o njegovom unošenju u Prilog I. Uredbi (EZ) br. 1334/2008 Europskog parlamenta i Vijeća i o stavljanju izvan snage Uredbe Komisije (EZ) br. 1565/2000 i Odluke Komisije 1999/217/EZ (SL L 267, 2.10.2012., str. 1.).
         
            (4)  EFSA Journal 2018; 16(10):5421.
      
      
         
            PRILOG
            U dijelu A odjeljku 2. tablici 1. Priloga I. Uredbi (EZ) br. 1334/2008 umeće se sljedeći unos za FL br.: 16.133:
            
               
                           „16,133
                        
                        
                           2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid
                        
                        
                           1374760-95-8
                        
                        
                           2237
                        
                        
                            
                        
                        
                           Najmanje 99 %, površina pika (UPLC-UV, 254 nm)
                        
                        
                           
                                       1.
                                    
                                    
                                       Ograničenja uporabe kao aromatične tvari u sljedećim kategorijama hrane:
                                       U kategoriji 1.4.: neprozirni aromatizirani fermentirani mliječni proizvodi, među kojima su i toplinski obrađeni proizvodi, pakirani u neprozirnu ambalažu/spremnike – najviše 3 mg/kg
                                       U kategoriji 3.0.: neprozirni smrznuti deserti, uključujući šerbet i sorbet, i pakirani u neprozirnu ambalažu/spremnike – najviše 3 mg/kg
                                       U kategoriji 5.1.: neprozirni proizvodi od kakaa i čokoladni proizvodi, uključujući imitacije i nadomjeske čokolade, pakirani u neprozirnu ambalažu/spremnike – ne više od 15 mg/kg
                                       U kategoriji 5.2.: neprozirni slatkiši, uključujući tvrde i meke slatkiše, nugate itd., osim proizvoda iz kategorija 05.1., 05.3. i 05.4. pakirani u neprozirnu ambalažu/spremnike – ne više od 15 mg/kg
                                       U kategoriji 5.3.: neprozirna žvakaća guma pakirana u neprozirnu ambalažu/spremnike – ne više od 150 mg/kg
                                       U kategoriji 5.4.: neprozirni ukrasi (npr. za fine pekarske proizvode), preljevi (ne voćni) i slatki umaci) pakirani u neprozirnu ambalažu/spremnike – ne više od 15 mg/kg
                                       U kategoriji 12.5.: neprozirne juhe i temeljci, pakirani u neprozirnu ambalažu/spremnike – najviše 3 mg/kg
                                       U kategoriji 12.6.: neprozirni umaci i slični proizvodi, pakirani u neprozirnu ambalažu/spremnike – ne više od 15 mg/kg
                                       U kategoriji 14.1.4.: neprozirna aromatizirana pića, samo za mliječne napitke, i pakirana u neprozirnu ambalažu/spremnike – ne više od 3 mg/kg
                                       U kategoriji 16.: neprozirni deserti, osim proizvoda iz kategorija 1., 3. i 4., pakirani u neprozirnu ambalažu/spremnike – najviše 3 mg/kg
                                    
                                 
                                       2.
                                    
                                    
                                       Ova aromatična tvar nije odobrena za prodaju krajnjem potrošaču.
                                    
                                 
                                       3.
                                    
                                    
                                       Obvezne su sljedeće informacije: "sadržava tvar FL 16.133. Zaštititi od svjetla kako bi se izbjegla fototransformacija”. Spremnici moraju biti neprozirni. Oznaka na spremnicima kao što je „zaštititi od svjetla” mora biti navedena i na etiketi.
                                    
                                 
                        
                            
                        
                        
                           Europska agencija za sigurnost hrane”